pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-"สมศักดิ์" นำอธิบดี - ส.ส. ลงพื้นที่เยี่ยมคุกเมืองกาญ แนะผู้ต้องขังเรียนรู้งานฝีมือพ้นโทษจะได้มีงานทำเลี้ยงชีพ ยันเอาจริงดันบริษัทรับนักโทษลดภาษี ให้นโยบายเยี่ยมญาติ-ยกระดับดูแลผู้
วันจันทร์ที่ 2 กันยายน 2562
"สมศักดิ์" นําอธิบดี - ส.ส. ลงพื้นที่เยี่ยมคุกเมืองกาญ แนะผู้ต้องขังเรียนรู้งานฝีมือพ้นโทษจะได้มีงานทําเลี้ยงชีพ ยันเอาจริงดันบริษัทรับนักโทษลดภาษี ให้นโยบายเยี่ยมญาติ-ยกระดับดูแลผู้
"สมศักดิ์" นําอธิบดี - ส.ส. ลงพื้นที่เยี่ยมคุกเมืองกาญ แนะผู้ต้องขังเรียนรู้งานฝีมือพ้นโทษจะได้มีงานทําเลี้ยงชีพ ยันเอาจริงดันบริษัทรับนักโทษลดภาษี ให้นโยบายเยี่ยมญาติ-ยกระดับดูแลผู้ป่วย
ในวันเสาร์ที่ ๓๑​ สิงหาคม​ ๒๕๖๒​ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม​ พ.ต.อ.ณรัชต์ เศวตนันทน์ อธิบดีกรมราชทัณฑ์ นายสมเกียรติ วอนเพียร นายธรรมวิชญ์ โพธิพิพิธ นายอัฏฐพล โพธิพิพิธ ส.ส.กาญจนบุรี พรรคพลังประชารัฐ และนายยศวัฒน์ มาไพศาลสิน ส.ส.กาญจนบุรี พรรคภูมิใจไทย ลงพื้นที่ตรวจราชการ​ ณ​ เรือนจําจังหวัดกาญจนบุรี
โดยนายสมศักดิ์ฯ กล่าวว่า วันนี้ตนได้มาเยี่ยมเยียนเพื่อตรวจดูความเรียบร้อยและรับทราบปัญหาที่เรือนจําแห่งนี้ว่ามีอะไรบ้าง และได้พา​ ส.ส.ในพื้นที่มาร่วมสํารวจด้วย จะได้รับทราบถึงปัญหาและข้อเสนอแนะต่าง​ ๆ​ เผื่อว่าวันหน้าจะได้นําไปเสนอญัตติต่าง​ ๆ​ ในสภาได้ โดยตนและคณะได้มาช่วงเกือบเที่ยงจึงได้เข้าชมการทําอาหารเพื่อเลี้ยงผู้ต้องขังในช่วงเที่ยง โดยเมนูอาหารถือว่าดี เพราะวันนี้เป็นมื้อพิเศษที่ทางเรือนจําจัดไว้ ห้องครัวและห้องอาหารถือว่าสะอาดเรียบร้อยดี ตนได้ลองชิมอาหารด้วยถือว่ารสชาติใช้ได้ นอกจากนี้ยังได้ชมการอบรมอาชีพสําหรับผู้ต้องขัง และได้พูดคุยให้กําลังใจ โดยตนได้บอกแนวทางของรัฐบาลในการสร้างโอกาสสําหรับผู้ต้องขังที่พ้นโทษไปแล้ว ให้สามารถกลับไปใช้ชีวิตปกติ มีงานทําโดยได้หาวิธีการให้บริษัทต่าง​ ๆ​ รับนักโทษเข้าทํางาน โดยเสนอการลดภาษีให้ซึ่งเรากําลังเร่งดําเนินการ และตนขอให้พวกเขาตั้งใจในการฝึกอาชีพ เมื่อพ้นโทษไปแล้วจะได้มีอาชีพสุจริต และไม่กลับมาทําความผิดกลับเข้าเรือนจําอีกครั้ง
นายสมศักดิ์ฯ กล่าวอีกว่า ตนยังได้ให้นโยบายและเสนอแนะแนวทางในบางเรื่อง เช่น การเยี่ยมญาติที่ห้องเยี่ยมเป็นกระจกกั้น และผู้ต้องขังและญาติจะอยู่ห่างกัน ๑ เมตร ตนมองดูแล้วบรรยากาศไม่ค่อยดีเท่าไรนัก จึงเสนอว่าให้ขยับเข้ามาใกล้สัก ๑ ฟุตได้หรือไม่ จึงฝากทางกรมฯ​ ไปลองทดสอบดูหากได้ผลที่ดีก็น่าจะนําไปใช้ได้ นอกจากนี้เรื่องผู้ต้องขังที่ป่วย คงต้องให้ทาง​ ผบ.แดนต่าง​ ๆ​ คอยสอดส่องดูแล หากให้ผู้ป่วยอย่างเช่นโรคระบาด หรือไข้หวัดที่ติดต่อกันได้ อยู่รวมกันกับผู้ต้องขังอื่นอาจจะมีการติดกันได้ เพราะเรือนนอนค่อนข้างแออัด นอนเบียดเสียดกัน อาจจะทําให้นักโทษติดโรคกันจํานวนมาก รวมถึงการตั้งข้อสังเกต ผู้ต้องขังที่ต้องนําตัวส่งโรงพยาบาล มีคําถามจากประชาชนว่า ต้องป่วยหนักมาก​ ๆ บางครั้งไปโรงพยาบาลเพียง ๒​ -​ ๓ วันก็เสียชีวิต ทําให้สันนิษฐานว่าขาดการดูแลหรือไม่ รวมทั้งผู้ต้องขังใหม่ที่อาจจะไม่ปกติเวลาอยู่รวมกับคนอื่นอาจจะมีปัญหา ดังนั้นควรมีการแยกขังหรือไม่ด้วย ทั้งนี้การเข้าเยี่ยมในครั้งนี้ถือเป็นการแลกเปลี่ยนความเห็นซึ่งกันและกันในการทํางานแบบบูรณาการเพื่อให้ผลสัมฤทธิ์ออกมาดีที่สุด
รัฐบาลไทย-ข่าวทำเนียบรัฐบาล- “บิ๊กอู๋” ย้ำ! แรงงานชุมนุมได้ ภายใต้กฎหมายกำหนด
วันศุกร์ที่ 22 ธันวาคม 2560
“บิ๊กอู๋” ย้ํา! แรงงานชุมนุมได้ ภายใต้กฎหมายกําหนด
“บิ๊กอู๋” ย้ํา! แรงงานชุมนุมได้ ภายใต้กฎหมายกําหนด
วันนี้ (๒๑ ธ.ค. ๖๐) นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน เปิดเผยภายหลังการประชุมศูนย์ปฏิบัติการกระทรวงแรงงาน (ศปก.รง.) ครั้งที่ ๑๒/๒๕๖๐ ว่า พลตํารวจเอกอดุลย์ แสงสิงแก้ว รัฐมนตรีว่าการกระทรวงแรงงาน ได้สั่งการให้กระทรวงแรงงานทําความเข้าใจต่อสังคมกรณีที่พนักงานบริษัท ฟูจิคูระ อิเล็กทรอนิกส์ (ประเทศไทย) จํากัด สาขาปราจีนบุรี จํานวน ๑,๘๘๓ คน และสาขาพระนครศรีอยุธยา จํานวน ๑,๓๙๒ คน รวมทั้งสิ้น ๓,๒๗๕ คน ได้รวมตัวกันชุมนุมเรียกร้องขอเพิ่มเงินโบนัสและสวัสดิการ ประจําปี ๒๕๖๐ โดย รมว.แรงงาน ได้กําชับให้พนักงานประนอมข้อพิพาทแรงงาน สํานักงานสวัสดิการและคุ้มครองแรงงาน จังหวัดปราจีนบุรีและจังหวัดพระนครศรีอยุธยา เจรจาไกล่เกลี่ยข้อพิพาทระหว่างบริษัทฯ กับลูกจ้าง ตาม พ.ร.บ. แรงงานสัมพันธ์ พ.ศ. ๒๕๑๘ โดยเน้นย้ําว่า พนักงานสามารถชุมนุมได้ภายใต้ขอบเขตที่กฎหมายกําหนด และสําหรับประเด็นที่สังคมมีข้อกังวลเกี่ยวกับปัญหาการใช้แรงงานเด็กในการแข่งขันกีฬาชกมวยนั้น โดยส่วนใหญ่แล้วการจัดชกมวยเด็ก ไม่ได้เป็นการจ้างแรงงานในลักษณะนายจ้าง – ลูกจ้าง แต่เกิดขึ้นจากเด็กที่ต้องการมีรายได้ หรือความชื่นชอบส่วนตัว จึงเข้ามาฝึกชกมวยตั้งแต่เล็ก ผู้จัดงานหรือเจ้าของค่ายมวย เมื่อนําเด็กไปขึ้นชก ก็จะมีค่าตอบแทนให้ ซึ่งขณะนี้ คณะอนุกรรมาธิการการกีฬา ได้พิจารณายกร่าง พ.ร.บ.กีฬามวย ให้มีความชัดเจน ถูกต้องตามกฎหมาย เนื่องจากมวยเด็ก ถือเป็นศิลปะการต่อสู้ป้องกันตัวและเป็นวัฒนธรรมประเพณีไทยที่ต้องรักษา การยกร่างพ.ร.บ.กีฬามวยฉบับใหม่ดังกล่าว จะครอบคลุมถึงการกําหนดเรื่องมาตรการการคุ้มครองเด็กไว้ด้วย
นางเพชรรัตน์ฯ กล่าวต่อว่า กรณีสํานักงานประกันสังคมจังหวัดศรีสะเกษ เรียกเงินชดเชยคืนจากนายสาคร สาชีวะ ที่พบว่ายังมีชีวิตอยู่ หลังจากที่ญาติได้รับแจ้งว่าเสียชีวิต และประกอบพิธีทางศาสนาไปเสร็จสิ้นแล้ว พร้อมทั้งได้ยื่นหลักฐานการเสียชีวิตและรับเงินชดเชยสําหรับผู้ประกันตนกรณีเสียชีวิตไปเรียบร้อยแล้วนั้น จากการตรวจสอบพบว่า สํานักงานประกันสังคม ได้ตรวจสอบเอกสารใบมรณบัตรที่ระบุชื่อผู้ประกันตนชัดเจน ตรงตามข้อมูลในทะเบียนราษฎร์ จึงได้จ่ายประโยชน์ทดแทนกรณีเสียชีวิต เมื่อวันที่ ๒๖ พฤษภาคม ๒๕๖๐ โดยจ่ายค่าทําศพ จํานวน ๔๐,๐๐๐ บาท เงินสงเคราะห์กรณีตาย จํานวน ๒๑,๙๙๙.๘๐ บาท และเงินบําเหน็จชราภาพ จํานวน ๒๘,๒๒๒.๖๖ บาท รวมทั้งสิ้น ๙๐,๒๒๒.๔๖ บาท โดยจ่ายให้ผู้มีสิทธิ ๒ ราย ได้แก่ นางสี สาชีวะ มารดา รับเงินสงเคราะห์กรณีตาย จํานวน ๕๐,๒๒๒.๔๖ บาท และนางอัมพรศรี เหล็กดี พี่สาว รับค่าทําศพ จํานวน ๔๐,๐๐๐ บาท ทั้งนี้ จะต้องตรวจสอบข้อเท็จจริงและเชิญผู้ที่เกี่ยวข้องมาพบเพื่อชี้แจงรายละเอียดการคืนเงินต่อไป
+++++++++++++++++++++++
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าโครงการไทยนิยม ยั่งยืน บริหารจัดการน้ำบริเวณแก้มลิงหนองบ่อแก้ว จ.เชียงใหม่
วันพุธที่ 30 พฤษภาคม 2561
กระทรวงเกษตรฯ เดินหน้าโครงการไทยนิยม ยั่งยืน บริหารจัดการน้ําบริเวณแก้มลิงหนองบ่อแก้ว จ.เชียงใหม่
กระทรวงเกษตรฯ เดินหน้าโครงการไทยนิยม ยั่งยืน บริหารจัดการน้ําบริเวณแก้มลิงหนองบ่อแก้ว จ.เชียงใหม่ คาดเพิ่มแหล่งกักเก็บน้ํา 695,000 ลบ.ม. ครอบคลุมพื้นที่ 1,300 ไร่ กําหนดแล้วเสร็จภายใน ก.ย.นี้
นายเลิศวิโรจน์ โกวัฒนะ ปลัดกระทรวงเกษตรและสหกรณ์ เปิดเผยภายหลังลงพื้นที่ตรวจเยี่ยมโครงการไทยนิยม ยั่งยืน ในส่วนงานกรมชลประทาน ณ บริเวณแก้มลิงหนองบ่อแก้ว อ.สะเมิง จ.เชียงใหม่ ว่า จากมติ ครม. เมื่อ 16 มกราคม 2561 เห็นชอบให้ขับเคลื่อนยุทธศาสตร์ 20 ปี (2560-2579) เพื่อเสริมสร้างความมั่นคงของชาติไปสู่การปฎิบัติให้เกิดประโยชน์ต่อการพัฒนาคุณภาพชีวิตของประชาชนอย่างเป็นรูปธรรม โดยมีกรอบหลักในการดําเนินงาน 10 เรื่อง ภายใต้โครงการไทยนิยม ยั่งยืน ในส่วนกระทรวงเกษตรและสหกรณ์ ได้รับงบประมาณรายจ่ายเพิ่มเติมประจําปีงบประมาณ 2561 มี 2 แผนงาน 22 โครงการ งบประมาณรวม 24,993 ล้านบาท เกษตรกรได้รับประโยชน์รวม 4,316,802 ราย ประกอบด้วย แผนงานที่ 1 ยุทธศาสตร์ปฎิรูปโครงสร้างการผลิตภาคเกษตร (20 โครงการ) อาทิ การพัฒนาโครงสร้างพื้นฐานด้านน้ําระดับชุมชน การปรับเปลี่ยนการผลิตเพื่อลดความเสี่ยง เป็นต้น และแผนงานที่ 2 ยุทธศาสตร์เสริมสร้างศักยภาพและพัฒนาคุณภาพชีวิต (2 โครงการ) ประกอบด้วย โครงการเพิ่มทักษะอาชีพแก่เกษตรกรผู้ลงทะเบียนเพื่อสวัสดิการแห่งรัฐ ของกระทรวงเกษตรฯ และโครงการจ้างแรงงานชลประทานสร้างรายได้แก่เกษตรกร
การดําเนินงานโครงการไทยนิยม ยั่งยืน ของกระทรวงเกษตรและสหกรณ์ ได้เตรียมดําเนินการดังนี้ 1. จัดทําเมนูพัฒนาอาชีพรายบุคคลและเมนูพัฒนากลุ่ม/ชุมชน ให้หน่วยงานในระดับพื้นที่ในการรับสมัครเกษตรกรเข้าร่วมโครงการ 2. จัดทําเอกสารแนวทางการปฏิบัติงานของทุกโครงการ เพื่อสร้างความเข้าใจให้กับเจ้าหน้าที่และผู้เกี่ยวข้อง ให้สามารถปฏิบัติงานไปในแนวทางเดียวกัน 3. ประสานการดําเนินงานร่วมกับธนาคารเพื่อการเกษตรและสหกรณ์การเกษตร (ธอส.) ให้ข้อมูลด้านสินเชื่อแก่ประชาชน และเข้าถึงแหล่งเงินทุนได้ และ 4. จัดส่งเมนูพัฒนาอาชีพแก่ สํานักงานคณะกรรมการป้องกันและปราบปรามการทุจริตแห่งชาติ สํานักงานคณะกรรมการป้องกันและปราบปรามการทุจริตในภาครัฐ และสํานักงานการตรวจเงินแผ่นดิน เพื่อใช้ประกอบการตรวจสอบติดตามการดําเนินงานของกระทรวงเกษตรฯ
"กระทรวงเกษตรฯ ได้กําหนดการเริ่มดําเนินงานโครงการภายใต้งบประมาณรายจ่ายเพิ่มเติมประจําปีงบประมาณ พ.ศ. 2561 พร้อมกันทั่วประเทศในวันที่ 28 พฤษภาคม 2561 ซึ่งส่วนหนึ่งได้นํามาจัดสรรในส่วนงานชลประทาน โดยสํานักงานชลประทานที่ 1 ได้รับงบประมาณดําเนินการก่อสร้างโครงการในปี 2561 จํานวน 25 ล้านบาท ประกอบด้วย 1. แก้มลิงหนองบ่อแก้ว พร้อมระบบส่งน้ํา และอาคารประกอบ 15 ล้านบาท และ 2. ปรับปรุงอาคาร ทรบ.ปากเหมือง พร้อมอาคารประกอบลําเหมืองห้วยน้ําใส 10 ล้านบาท คาดว่าจะดําเนินการแล้วเสร็จภายในเดือนกันยายนนี้ ซึ่งจะสามารถเพิ่มแหล่งกักเก็บน้ําความจุรวม 695,000 ลบ.ม. เพิ่มขึ้นจากเดิม 113,660 ลบ.ม. ครอบคลุมพื้นที่ 1,300 ไร่ 375 ครัวเรือน ประชากร 1,150 คน" นายเลิศวิโรจน์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รองนายกรัฐมนตรีเปิดการประชุมชี้แจงกรอบการวิจัย ปี 61 มุ่งจัดทำข้อเสนอการวิจัยที่สอดรับกับความต้องการของประเทศ
วันพุธที่ 7 มิถุนายน 2560
รองนายกรัฐมนตรีเปิดการประชุมชี้แจงกรอบการวิจัย ปี 61 มุ่งจัดทําข้อเสนอการวิจัยที่สอดรับกับความต้องการของประเทศ
พลอากาศเอก ประจิน จั่นตอง รองนายกรัฐมนตรี เปิดการประชุมชี้แจงกรอบการวิจัย ประจําปีงบประมาณ 2561 ซึ่งจัดโดยสํานักงานคณะกรรมการวิจัยแห่งชาติ (วช.
วันนี้ (7 มิ.ย.2560) เวลา09.00 น. ณ ห้องแกรนด์บอลรูม ชั้น 4 โรงแรมมิราเคิล แกรนด์ คอนเวนชั่น หลักสี่ กรุงเทพฯ พลอากาศเอก ประจิน จั่นตอง รองนายกรัฐมนตรี เปิดการประชุมชี้แจงกรอบการวิจัย ประจําปีงบประมาณ๒๕๖๑ ซึ่งจัดโดยสํานักงานคณะกรรมการวิจัยแห่งชาติ (วช.) พร้อมปาฐกถาพิเศษเรื่อง ปฏิรูประบบวิจัยและนวัตกรรม...ก้าวใหม่ มั่งคั่ง ยั่งยืน โดยกล่าวว่า คอบช. หรือ เครือข่ายองค์กรบริหารงานวิจัยแห่งชาติ เป็นหน่วยที่ร่วมมือกันบริหารแผนงานวิจัยแบบมุ่งเป้า คัดสรรผลงานวิจัยตามเป้าหมายที่กําหนดไว้ สามารถตอบโจทย์ และแก้ปัญหาของประเทศได้ โดยร่วมกันจัดทํากรอบการวิจัยให้สอดคล้องกับยุทธศาสตร์รายประเด็นเร่งด่วนของชาติ แผนพัฒนาเศรษฐกิจและสังคมแห่งชาติ นโยบายและยุทธศาสตร์การวิจัยแห่งชาติ และนโยบายและแผนวิทยาศาสตร์ เทคโนโลยี และนวัตกรรมแห่งชาติ
การประชุมครั้งนี้เป็นการชี้แจงเพื่อให้ทราบวัตถุประสงค์และเป้าหมายการดําเนินงานของหน่วยบริหารทุนและเห็นความเชื่อมโยงของระบบวิจัยของประเทศ ตั้งแต่การจัดทํายุทธศาสตร์การวิจัยและนวัตกรรมของชาติ โดยทุกภาคส่วนของประเทศเข้ามามีส่วนร่วมในการขับเคลื่อนนโยบายและยุทธศาสตร์สู่การปฏิบัติและใช้งานในภาคอุตสาหกรรมและภาคสังคมได้จริง ผ่านระบบบริหารจัดการงานวิจัยแห่งชาติ (National Research Management system: NRMS) ซึ่งจะนําไปสู่การจัดทําข้อเสนอการวิจัยที่สอดรับกับโจทย์วิจัยของประเทศ รวมถึงการติดตามผลการดําเนินงานของแต่ละโครงการ เพื่อตอบตัวชี้วัดเป้าหมายแผนการบูรณาการงานวิจัยและนวัตกรรมของประเทศ ประจําปีงบประมาณ2561 ตามที่รัฐบาลได้กําหนดทิศทางไว้ เพื่อตอบโจทย์ไทยแลนด์ 4.0
การจัดการให้ทุนนั้น มุ่งเป้าหมายตอบสนองความต้องการในการพัฒนาประเทศ เพื่อให้ได้ผลงานวิจัยที่ขับเคลื่อนไปในทิศทางเดียวกัน มีเป้าหมายที่ชัดเจน ไม่ซ้ําซ้อน สามารถมองเห็นภาพรวมของงานวิจัยในแต่ละด้านได้ครบถ้วนและสามารถแก้ไขปัญหาของประเทศชาติได้ รวมทั้งเป็นการพัฒนาและส่งเสริมนักวิจัยให้มีความรู้ ความสามารถ คุณธรรมและจริยธรรม และทํางานร่วมกันอย่างมีประสิทธิภาพและเกิดประโยชน์สูงสุดต่อชาติ รวมทั้งใช้งบประมาณวิจัยของประเทศอย่างคุ้มค่า
นอกจากนี้ ภายในงานยังได้มีการจัดเสวนา เพื่อให้ผู้เข้าร่วมประชุมได้รับทราบและเข้าใจถึงแนวทางในการเขียนข้อเสนอการวิจัยที่มีคุณภาพและผ่านเกณฑ์ที่กําหนด รวมทั้งเปิดโอกาสให้มีการซักถามผู้ทรงคุณวุฒิที่เป็นคณะผู้ตรวจสอบทางวิชาการในการพิจารณาข้อเสนอการวิจัยในกลุ่มเรื่องต่างๆ ของแต่ละหน่วยบริหารทุน ตลอดจนการรับฟังผิดพลาดของข้อเสนอการวิจัยที่ไม่ผ่านเกณฑ์ในปีที่ผ่านมา
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย เปิดกิจกรรมเผยแพร่การดำเนินงานหมู่บ้านต้นแบบ CIV พร้อมเยี่ยมชมชุมชนบ้านศาลาดิน
วันเสาร์ที่ 25 สิงหาคม 2561
รัฐมนตรีช่วยฯ สมชาย เปิดกิจกรรมเผยแพร่การดําเนินงานหมู่บ้านต้นแบบ CIV พร้อมเยี่ยมชมชุมชนบ้านศาลาดิน
รัฐมนตรีช่วยฯ สมชาย เปิดกิจกรรมเผยแพร่การดําเนินงานหมู่บ้านต้นแบบ CIV พร้อมเยี่ยมชมชุมชนบ้านศาลาดิน
จ. นครปฐม : วันนี้ (25 สิงหาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดกิจกรรม “เผยแพร่การดําเนินงานหมู่บ้านต้นแบบ CIV” ชุมชนบ้านศาลาดิน เพื่อเป็นแหล่งเรียนรู้ให้ผู้นํา CIV ก้าวสู่ยุค 4.0 พร้อมเยี่ยมชมการดําเนินงานของชุมชนศาลาดิน โดยมีนายจุลพงษ์ ทวีศรี ผู้ตรวจราชการกระทรวงอุตสาหกรรม นายจารุพันธ์ จารโยภาส รองอธิบดีกรมส่งเสริมอุตสาหกรรม นายนิรันดร์ ยิ่งมหิศรานนท์ รองอธิบดีกรมอุตสาหกรรมพื้นฐานและการเหมืองแร่ พร้อมคณะร่วมลงพื้นที่ โดยมีนายวันชัย สวัสดิ์แดง ผู้นําชุมชน CIV ชุมชนบ้านศาลาดิน ให้การต้อนรับ ณ หมู่บ้านอุตสาหกรรมสร้างสรรค์ “บ้านศาลาดิน” ศาลายา จ.นครปฐม
นอกจากนี้คณะยังได้เยี่ยมชมเส้นทางท่องเที่ยวตามวิถีชุมชนไม่ว่าจะเป็นการเยี่ยมชมนาบัว การแปรรูปผลิตภัณฑ์จากฟักข้าว การสาธิตการทําข้าวแต๋น
ชุมชนบ้านศาลาดิน เป็นหนึ่งชุมชนต้นแบบที่ผ่านการพัฒนาหมู่บ้านแห่งการเรียนรู้ที่นําทุนทางวัฒนธรรม วิถีชีวิตชุมชนมาผนวกกับความคิดสร้างสรรค์และการออกแบบเพื่อสร้างมูลค่าเพิ่มของสินค้าที่ระลึกเพื่อการท่องเที่ยวและการบริการ และพร้อมที่จะถ่ายทอดองค์ความรู้ในลักษณะเครือข่ายไปยังชุมชนอื่น ที่มีความสนใจเข้าร่วมกิจกรรมที่มีความสนใจเข้าร่วมกิจกรรม เพื่อช่วยกันสร้างสรรค์ ยกระดับวิสาหกิจชุมชน พัฒนาผลิตภัณฑ์สินค้าในท้องถิ่นเป็นอัตลักษณ์ชุมชน มีการพัฒนาพื้นที่ท่องเที่ยวในชุมชนให้เป็นแหล่งท่องเที่ยววิถีชุมชนก่อเกิดการกระจายรายได้กับชุมชนที่มั่นคงต่อไป #CIV #บ้านศาลาดิน #ชุมชนต้นแบบ #หมู่บ้านอุตสาหกรรมสร้างสรรค์
รัฐบาลไทย-ข่าวทำเนียบรัฐบาล-บีโอไอเผยนายกฯ เปิดสัมมนาใหญ่แห่งปี 4 มี.ค.นี้
วันพุธที่ 27 กุมภาพันธ์ 2562
บีโอไอเผยนายกฯ เปิดสัมมนาใหญ่แห่งปี 4 มี.ค.นี้
บีโอไอเผยนายกรัฐมนตรี เป็นประธานเปิดสัมมนาใหญ่แห่งปี วันที่ 4 มีนาคม 2562  เตรียมแจงมาตรการต้อนรับปีแห่งการลงทุน พร้อมประกาศเดินหน้าเข้าสู่องค์กรดิจิทัลเต็มรูปแบบ ขณะที่ 4 กระทรวงเศรษฐกิจ ทั้งคมนาคม-วิทยาศาสตร์-ดีอี-อุตสาหกรรม
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยว่า วันที่ 4 มีนาคม 2562 นี้ บีโอไอ มีกําหนดจัดสัมมนาใหญ่ “THAILAND INVESTMENT YEAR - What’s New?” ณ อิมแพ็ค เมืองทองธานี โดยพลเอกประยุทธ์ จันทร์โอชา นายกรัฐมนตรี จะให้เกียรติเป็นประธานเปิดงาน และนายสมคิด จาตุศรีพิทักษ์ รองนายกรัฐมนตรี กล่าวปาฐกถาพิเศษ ในหัวข้อ “ปีแห่งการลงทุน: เปลี่ยนความท้าทายให้เป็นโอกาส”
ภายในงาน บีโอไอจะให้ข้อมูล “มาตรการบีโอไอ ต้อนรับปีแห่งการลงทุน” ซึ่งประกอบด้วยมาตรการที่สําคัญใน 2 ด้าน คือ มาตรการเพื่อเพิ่มขีดความสามารถในการแข่งขันและมาตรการเพื่อลดความเหลื่อมล้ํา อาทิ มาตรการปีแห่งการลงทุน มาตรการระบบราง มาตรการเศรษฐกิจฐานราก เป็นต้น และ บีโอไอจะใช้โอกาสนี้ประกาศเดินหน้า “BOI DIGITAL TRANSFORMATION” โดยเป็นการยกระดับระบบบริการทางอิเล็กทรอนิกส์ของบีโอไอ ซึ่งจะอํานวยความสะดวก และสร้างความพึงพอใจให้นักลงทุนในการขอรับการส่งเสริมการลงทุน
ทั้งนี้ในช่วง 2-3 ปีที่ผ่านมา บีโอไอได้ใช้ระบบออนไลน์เข้ามาช่วยให้บริการอํานวยความสะดวกแล้วในหลายด้าน อาทิ การยื่นขอรับการส่งเสริมการลงทุนออนไลน์ การใช้สิทธิประโยชน์ด้านเครื่องจักรและวัตถุดิบออนไลน์ การใช้สิทธิประโยชน์ด้านช่างฝีมือออนไลน์ เป็นต้น
“ ภายในงานสัมมนาครั้งนี้ บีโอไอจะแนะนําเปิดตัวบริการผ่านระบบออนไลน์เพิ่มเติมในหลายส่วน อาทิ การบริการค้นหาสิทธิประโยชน์สําหรับโครงการที่จะขอรับการส่งเสริมการลงทุน การบริการแจ้งผลการอนุมัติให้การส่งเสริมผ่านช่องทางอิเล็กทรอนิกส์ การขออนุญาตถือกรรมสิทธิ์ที่ดินออนไลน์ และยังมีเป้าหมายเพิ่มการให้บริการไปยังส่วนอื่นในอนาคตด้วย อาทิ การยื่นรายงานตามเงื่อนไข ISO การยื่นขออนุญาตเปิดดําเนินการ การตรวจสอบสถานะการดําเนินการ การตรวจสอบข้อมูลการเริ่มต้นใช้และสิ้นสุดสิทธิประโยชน์ เป็นต้น” นางสาวดวงใจ กล่าว
นางสาวดวงใจ กล่าวเพิ่มเติมถึงงานสัมมนาว่า ภายในงานยังมีเวทีการเสวนา “รวมพลังมาตรการสนับสนุน เพื่อยกระดับประเทศไทย” โดยได้รับเกียรติจาก 4 กระทรวงเศรษฐกิจสําคัญ จะให้ข้อมูลมาตรการสนับสนุนการลงทุนและผู้ประกอบการได้แก่ “การเปลี่ยนโฉมไทยด้วย Connectivity” โดยปลัดกระทรวงคมนาคม “มาตรการสนับสนุนนวัตกรรมและ Startup” โดยปลัดกระทรวงวิทยาศาสตร์และเทคโนโลยี “การปฏิวัติดิจิทัล: กระจายโอกาสให้คนไทยทั้งประเทศ” โดยปลัดกระทรวงดิจิทัลเพื่อเศรษฐกิจและสังคม และ “การปรับเปลี่ยนโครงสร้างอุตสาหกรรมไทยสู่ยุค 4.0” โดยผู้อํานวยการสํานักงานเศรษฐกิจอุตสาหกรรม
สําหรับในช่วงบ่าย ยังมีคลินิกให้คําปรึกษาแบบครบวงจรแก่ผู้ประกอบการจาก 8 หน่วยงาน คือ บีโอไอ กรมโรงงานอุตสาหกรรม กรมส่งเสริมอุตสาหกรรม สํานักงานคณะกรรมการนโยบายวิทยาศาสตร์ เทคโนโลยีและนวัตกรรมแห่งชาติ (สวทน.) สํานักงานนวัตกรรมแห่งชาติ (องค์การมหาชน) สํานักงานส่งเสริมเศรษฐกิจดิจิทัล (องค์การมหาชน) ธนาคารเพื่อการส่งออกและนําเข้าแห่งประเทศไทย และอีอีซีไอ เพื่อตอบคําถามด้านการลงทุนแก่ผู้ประกอบการ เช่น การจัดตั้งบริษัทและการขอรับการส่งเสริมการลงทุน มาตรการสนับสนุนการวิจัยและพัฒนา การนําผลงานวิจัยไปพัฒนาต่อยอดในเชิงพาณิชย์ รวมถึงมาตรการสนับสนุนด้านเงินทุนจากสถาบันการเงิน เป็นต้น
+++++++++++++++++++++++++++++++++++++++++
รัฐบาลไทย-ข่าวทำเนียบรัฐบาล-กรมการขนส่งทางบก แนะ!!! ปรับเปลี่ยนวิถีชีวิตเลี่ยงโควิด-19 เดินทางด้วยรถโดยสารสาธารณะ สวมหน้ากากอนามัยหรือหน้ากากผ้าทุกครั้งตลอดการเดินทางทั้งผู้โดยสารและผู้ขับรถ
วันอังคารที่ 28 เมษายน 2563
กรมการขนส่งทางบก แนะ!!! ปรับเปลี่ยนวิถีชีวิตเลี่ยงโควิด-19 เดินทางด้วยรถโดยสารสาธารณะ สวมหน้ากากอนามัยหรือหน้ากากผ้าทุกครั้งตลอดการเดินทางทั้งผู้โดยสารและผู้ขับรถ
นายจิรุตม์ วิศาลจิตร อธิบดีกรมการขนส่งทางบก เปิดเผยว่า ตามที่รัฐมนตรีว่าการกระทรวงคมนาคม (นายศักดิ์สยาม ชิดชอบ) ได้กําชับให้หน่วยงานในสังกัดกระทรวงคมนาคม มีมาตรการการป้องกันและควบคุมไม่ให้มีการแพร่ระบาดโรคติดเชื้อไวรัสโคโรนา 2019 (COVID-19)
ในระบบขนส่งสาธารณะ โดยกรมการขนส่งทางบกได้กําชับไปยังผู้ประกอบการขนส่ง ผู้ให้บริการขนส่งด้วยรถโดยสารสาธารณะทุกประเภท รวมถึงผู้ให้บริการสถานีขนส่งผู้โดยสารทุกแห่ง ดําเนินการตามนโยบายและมาตรการต่างๆ ของรัฐบาลและกระทรวงคมนาคมอย่างเคร่งครัด ประชาสัมพันธ์แนะนําประชาชนที่เดินทางด้วยรถโดยสารสาธารณะทุกประเภท เช่น รถโดยสารประจําทาง รถแท็กซี่ รถสองแถว หรือรถจักรยานยนต์รับจ้าง ให้สวมหน้ากากอนามัยหรือหน้ากากผ้าทุกครั้ง งดพูดคุยโทรศัพท์ในระหว่างการโดยสารรถสาธารณะ และควรล้างมือด้วยแอลกอฮอล์ชนิดเจลหรือน้ําทุกครั้งที่มีการสัมผัสพื้นผิวต่างๆ ในที่สาธารณะ กรณีโดยสารรถแท็กซี่ควรนั่งตอนหลังของรถเพื่อเว้นระยะห่างระหว่างผู้ขับรถและผู้โดยสาร ลดความเสี่ยงการติดต่อ
ในส่วนของผู้ขับรถโดยสารสาธารณะทุกประเภท แนะนําให้สังเกตอาการตนเองอยู่เสมอ หากป่วย มีอาการไข้ ไอ จาม ห้ามขับรถเด็ดขาด ควรกักตัวที่บ้านเพื่อสังเกตอาการ และขณะให้บริการหมั่นล้างมือด้วยแอลกอฮอล์ชนิดเจลหรือน้ําบ่อยๆ และสวมหน้ากากอนามัยหรือหน้ากากผ้าตลอดระยะเวลาให้บริการ หากในระหว่างขับรถมีผู้โดยสารไอ จาม ให้ปิดแอร์แล้วเปิดหน้าต่างระบายอากาศ เพื่อไม่ให้เชื้อไวรัสสะสมอยู่ในรถ ลดโอกาสการติดเชื้อของผู้ขับรถและผู้โดยสารท่านอื่น
ด้านการดูแลความสะอาดภายในรถโดยสารสาธารณะ ควรจัดให้มีแอลกอฮอล์ชนิดเจลหรือน้ําประจํารถ หมั่นเปิดหน้าต่างให้อากาศภายนอกหมุนเวียน หรือเปิดหน้าต่างระหว่างให้บริการ ต้องทําความสะอาดรถทุกครั้งทั้งก่อนและหลังการให้บริการ โดยเช็ดทําความสะอาดบริเวณที่มีผู้โดยสารสัมผัสบ่อยๆ กรณีให้บริการผู้โดยสารที่ มีการไอ จาม หรือ ไม่สบาย ระหว่างเดินทาง ควรใช้แอลกอฮอล์ 70% ในการทําความสะอาดภายในรถ นอกจากนั้น เมื่อมีเวลาพัก ควรเปิดประตูและหน้าต่างรถหรือเปิดช่องระบายอากาศ เพื่อระบายอากาศภายในรถ
อธิบดีกรมการขนส่งทางบก กล่าวเพิ่มเติมว่า ทั้งนี้ การให้บริการของรถโดยสารสาธารณะและการให้บริการที่สถานีขนส่งผู้โดยสาร จะดําเนินการตามมาตรการเว้นระยะห่างทางสังคมหรือมาตรการ Social Distancing เว้นระยะนั่ง หรือยืนห่างกัน อย่างน้อย 1-2 เมตร เช่น เว้นเบาะที่นั่งในรถตู้โดยสารและรถโดยสารประจําทาง กําหนดพื้นที่ยืนบนรถเมล์ ส่วนที่สถานีขนส่งผู้โดยสารทุกแห่งจะมีมาตรการคัดกรองผู้โดยสารทุกคนก่อนการเดินทาง รวมถึงตรวจคัดกรองพนักงานขับรถและผู้ประจํารถ หากพบผู้ที่มีอุณหภูมิร่างกายสูงเกินกว่า 37.5 องศาเซลเซียส หรือไม่สวมหน้ากากอนามัยหรือหน้ากากผ้า ผู้ให้บริการมีสิทธิปฏิเสธการให้บริการได้ ในขณะเดียวกัน หากประชาชนพบรถโดยสารไม่ปฏิบัติตามมาตรการ Social Distancing หรือมาตรการอื่นๆ ที่ภาครัฐกําหนดเพื่อป้องกันและควบคุมไม่ให้มีการแพร่ระบาดโรคติดเชื้อไวรัสโคโรนา 2019 (COVID-19) สามารถแจ้งร้องเรียนได้ที่สายด่วน 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-นายกรัฐมนตรีย้ำ ลด ละเลิก การใช้สารเคมีอันตราย
วันอังคารที่ 15 ตุลาคม 2562
นายกรัฐมนตรีย้ํา ลด ละเลิก การใช้สารเคมีอันตราย
นายกรัฐมนตรีแถลงแก่สื่อมวลชนภายหลังการประชุมคณะรัฐมนตรี
วันนี้ (15 ต.ค 62) เวลา 13.45 น. ณ บริเวณโถงกลาง ชั้น 1 ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแถลงแก่สื่อมวลชนถึงความคืบหน้ากรณีการห้ามการใช้สารเคมี (พาราควอต ไกลโฟเซต และ คลอร์ไพริฟอส) ซึ่งตนได้แสดงจุดยืนตั้งแต่รัฐบาลที่แล้วมา เสนอให้ลด ละ เลิก สารเคมีดังกล่าว ซึ่งได้มีการดําเนินการตั้งแต่ปี 2560 เป็นต้นมา และขณะนี้อยู่ในขึ้นตอนที่รัฐบาลพิจารณาดําเนินการ ซึ่งมีคณะกรรมการวัตถุอันตรายกําลังดําเนินการให้ไปตามขึ้นตอน
..................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โมเดลเศรษฐกิจ BCG นำพาประเทศสู่การพัฒนาที่ยั่งยืน
วันพุธที่ 22 กรกฎาคม 2563
โมเดลเศรษฐกิจ BCG นําพาประเทศสู่การพัฒนาที่ยั่งยืน
วันพุธที่ 22 กรกฎาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
การบริหารงานของรัฐบาลตามวิถีใหม่ หรือ New Normal มุ่งเน้นการผนึกกําลังทุกภาคส่วนให้ร่วมคิด ร่วมวางแผนอนาคตไทย ทํางานเชิงรุก ก้าวไปข้างหน้าด้วยพลังของคนไทย ร่วมกันสร้างชาติ พลิกฟื้นเศรษฐกิจไทยให้กลับมาสู่ความมั่นคง มั่งคั่ง และยั่งยืน ผลักดันการขับเคลื่อนเศรษฐกิจแบบ BCG ซึ่งประกอบด้วย เศรษฐกิจชีวภาพ เศรษฐกิจหมุนเวียน และเศรษฐกิจสีเขียว ส่งเสริมเศรษฐกิจฐานรากด้วยเกษตรทฤษฎีใหม่ที่ใช้เทคโนโลยีเพิ่มมูลค่าและไม่ส่งผลกระทบต่อสิ่งแวดล้อม บริหารจัดการน้ําให้เกิดประโยชน์สูงสุด ผลิตพลังงานโดยอาศัยแหล่งพลังงานจากพืช เป็นต้น ทั้งนี้ เป้าหมายของโมเดลเศรษฐกิจ BCG จะนําไปสู่การพัฒนาที่ยั่งยืน โดยไม่ทิ้งใครไว้ข้างหลัง ช่วยให้ประเทศไทยก้าวข้ามกับดักรายได้ปานกลางไปสู่ประเทศที่มีรายได้สูงในอนาคต
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงโคเปนเฮเกน มอบเงินสนับสนุนสมาคมคนไทย และมอบอุปกรณ์ป้องกันโรคระบาด COVID-19 ให้แก่สำนักสงฆ์วัดป่าธรรมชาติในเดนมาร์ก [กระทรวงการต่างประเทศ]
วันพฤหัสบดีที่ 23 เมษายน 2563
สถานเอกอัครราชทูต ณ กรุงโคเปนเฮเกน มอบเงินสนับสนุนสมาคมคนไทย และมอบอุปกรณ์ป้องกันโรคระบาด COVID-19 ให้แก่สํานักสงฆ์วัดป่าธรรมชาติในเดนมาร์ก [กระทรวงการต่างประเทศ]
สถานเอกอัครราชทูต ณ กรุงโคเปนเฮเกน มอบเงินสนับสนุนสมาคมคนไทย และมอบอุปกรณ์ป้องกันโรคระบาด COVID-19 ให้แก่สํานักสงฆ์วัดป่าธรรมชาติในเดนมาร์ก
เอกอัครราชทูต ณ กรุงโคเปนเฮเกน มอบเงินสนับสนุนสมาคมคนไทยและอุปกรณ์ป้องกันโรคระบาด COVID-19 ให้แก่สํานักสงฆ์วัดป่าธรรมชาติ
เมื่อวันที่ ๒๒ เมษายน ๒๕๖๓ นายวิชิต ชิตวิมาน เอกอัครราชทูต ณ กรุงโคเปนเฮเกน ได้พบกับผู้แทนของสํานักสงฆ์วัดป่าธรรมชาติ ซึ่งประกอบด้วยพระเลอพันธ์ ปัญญาปสุโต พระภิกษุสงฆ์สํานักสงฆ์วัดป่าธรรมชาติ นาย Finn Lauritzen Holm เหรัญญิกของสํานักสงฆ์ฯ และนางสุกัญญา นวลนรนาถ คณะกรรมการวัด ที่สถานเอกอัครราชทูต ณ กรุงโคเปนเฮเกน โดยมีนางสาวปรารถนา ดิษยทัต อัครราชทูตที่ปรึกษา และนาย ธนภูมิ ริมชลา ที่ปรึกษาและหัวหน้าฝ่ายกงสุล เข้าร่วมด้วย โดยเอกอัครราชทูตฯ ได้สอบถามเกี่ยวกับสภาพความเป็นอยู่ของชุมชนคนไทยที่พํานักอาศัยอยู่ในเมืองรานัสและเมืองออร์ฮุสว่าได้รับผลกระทบจากโรคระบาด COVID-19 มากน้อยแค่ไหน ซึ่งทางผู้แทนสํานักสงฆ์ฯ ได้แจ้งว่า ทางสํานักสงฆ์ พระสงฆ์ และชุมชนคนไทยได้ปฏิบัติตามกฎระเบียบของเดนมาร์กอย่างเคร่งครัด อาทิ การห้ามชุมนุมเกินกว่า ๑๐ คน การมีระยะห่างทางสังคม และการล้างมือบ่อยๆ ซึ่งคนไทยส่วนใหญ่ในพื้นที่สามารถปรับตัวได้และอาศัยอยู่กับครอบครัว ทั้งนี้ เอกอัครราชทูตฯ ได้แจ้งว่า ในสถานการณ์ COVID-19 ทางสถานเอกอัครราชทูตฯ มีความประสงค์ที่จะประสานงานกับสํานักสงฆ์และเจ้าอาวาสก็เพื่อให้ได้รับทราบปัญหาและสภาพความเป็นอยู่ของคนไทยในช่วงที่มีการระบาดของโรค COVID-19 เพื่อจะได้พิจารณาให้ความช่วยเหลือต่อไป
ในโอกาสนี้ สถานเอกอัครราชทูตฯ ได้มอบเงินสนับสนุนสมาคมคนไทยในต่างประเทศประจําปี ๒๕๖๓ ให้แก่ผู้แทนของสํานักสงฆ์วัดป่าธรรมชาติเพื่อนําไปดําเนินกิจกรรมที่เป็นประโยชน์ในการสร้างความเข้มแข็งให้กับชุมชนคนไทยในเดนมาร์กในสถานการณ์ COVID-19 และได้มอบหน้ากากผ้าและเจลแอลกอฮอล์ล้างมือ เพื่อนําไปแจกจ่ายให้แก่ชุมชนคนไทยในพื้นที่เพื่อป้องกันโรคระบาด COVID-19 ด้วย
--------------------------------------
รัฐบาลไทย-ข่าวทำเนียบรัฐบาล-รัฐมนตรีฯ อุตตม ร่วมคณะนายกรัฐมนตรี ลงพื้นที่พบปะประชาชน และเยี่ยมชมการจัดการท่องเที่ยวชุมชน จ.เลย
วันจันทร์ที่ 17 กันยายน 2561
รัฐมนตรีฯ อุตตม ร่วมคณะนายกรัฐมนตรี ลงพื้นที่พบปะประชาชน และเยี่ยมชมการจัดการท่องเที่ยวชุมชน จ.เลย
นายอุตตม  สาวนายน รัฐมนตรีว่าการกระทรวงอุตสาหกรรม พบปะประชาชนจังหวัดเลย โอกาสนี้ นายกรัฐมนตรีเป็นประธานในพิธีเปิดถนน 4 เลน หมายเลข 201 ตอนปากภู - เชียงคาน เพื่อลดความแออัดและรองรับปริมาณการจราจรและการเดินทางของประชาชนที่มีแนวโน้มเพิ่มขึ้น
วันนี้ (17 กันยายน 2561) เวลา 09.00 น. นายอุตตมสาวนายน รัฐมนตรีว่าการกระทรวงอุตสาหกรรม พร้อมด้วย นายสุวินัย ต่อศิริสุข เลขานุการรัฐมนตรีว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม และนายสุรพล ชามาตย์ หัวหน้าผู้ตรวจราชการกระทรวงอุตสาหกรรม ร่วมคณะนายกรัฐมนตรี พลเอก ประยุทธ์ จันทร์โอชา พบปะประชาชนจังหวัดเลย โอกาสนี้ นายกรัฐมนตรีเป็นประธานในพิธีเปิดถนน 4 เลน หมายเลข 201 ตอนปากภู - เชียงคาน เพื่อลดความแออัดและรองรับปริมาณการจราจรและการเดินทางของประชาชนที่มีแนวโน้มเพิ่มขึ้น รองรับการขยายตัวทางเศรษฐกิจ การท่องเที่ยว และการขนส่ง โดยเฉพาะการเพิ่มประสิทธิภาพและมาตรฐานการใช้ท่าอากาศยานเลย เพื่อเตรียมการเป็นศูนย์กลางทางการบิน พร้อมทั้ง เป็นสักขีพยานในการมอบหนังสือแสดงโครงการป่าชุมชน ให้แก่ประธานป่าชุมชน 5 จังหวัด (บึงกาฬ เลย หนองคาย หนองบัวลําภู และอุดรธานี) เพื่อแก้ปัญหาไร้ที่ทํากินและที่อยู่อาศัยของประชาชน และรักษาทรัพยากรทางธรรมชาติ รวมถึงการสร้างสมดุลระหว่างการอนุรักษ์กับการใช้ประโยชน์อย่างยั่งยืน ณ หอประชุมชุมทองวิไล มหาวิทยาลัยราชภัฏเลย
หลังจากนั้นได้ไปเยี่ยมชมการจัดการท่องเที่ยวชุมชนตามแนวประชารัฐ ณ อําเภอเชียงคาน จังหวัดเลย